развеселяващи истории за Риболов
Карал си един колелото по селския път. Жега - страшна, пътят - в трапове и ями - изморил се човека и спрял да си почине на един мост. Гледа - на моста рибар. Седи си и гледа втренчено плувката.
- К'во, рибка ли ловим?
Онзи мълчи.
- Викам, рибка ли ловим?
Отново мълчание.
- Бе, ти да не си глух?! Питам те рибка ли ловиш?
Нищо. Теглил му една на ум тоя и се качил на колелото. Заизкачвал един баир - върти, върти, очите му ще изскочат, а жегата - жестока! Тъкмо се изкачил на високото и гледа, че рибарят му маха. Спуска се той бързо, стига до моста, а там рибарят:
- К'во, колело ли караме?!